 Inec: Èsì ìbò ko tó làti yọ Dino Mélayé Kò sí ọnà míràn lábẹ òfin fún àwọn ará ìlú látí ṣe ìpàdé ìta gbangba láti dìbò yọ Dino Melaye. Ọjọgbọn Ukertor Moti, tó ka èsì náà, sọ nínú fídíò tí àjọ náà gbé jáde lórí Twitter wípé, bí ó ti lẹ jẹ pé àwọn olùdìbò agbègbè náà ju ẹgbẹrún lọnà ọtàlélọọdúnrún ó dín mẹsàn án lọ 351,146, àwọn tó jáde láti wá ṣe àyẹwò orúkọ náà, kò ju ẹgbẹrún lọnà ogún lọ 20,868. INEC ni ètò náà lọ ní irọwọrọse. Ọgá INEC náà sọ pe, àwọn tó fọwọ sí ìwé láti yọ Dino Melaye dín diẹ ní ẹgbẹrú lọna igba 189,870, ṣùgbọn ní ọjọ Àbámẹta, àwọn tí wọn yẹ orúkọ wọn wò dín diẹ ní ẹgbẹrú mọkàndínlógún 18,742. Iye àwọn olùdìbò agbègbè náà - 351,146 Àwọn tí ó fọwọ sí ìwé láti yọ Melaye - 189,870 Àwọn tí ó jáde láti wá ṣe àyẹwò orúkọ - 20,868 Àwọn tí wọn ṣe àyẹwò orúkọ - 18,742 Ọjọgbọn Moti ní pẹlú èsì yí, kò sí ọnà míràn lábẹ òfin fún àwọn ará ìlú látí ṣe ìpàdé ìta gbangba tí wọn fi lè dìbò yọ Dino Melaye. Kò sí ọnà lábẹ òfin fún àwọn ará ìlú látí ṣe ìpàdé ìta gbangba tí wọn fi lè dìbò yọ Dino Melaye E ó rántí wípe iroyin ti kọkọ tè wá lọwọ p, iriri oríṣiríṣi lo wáyé ní awon ẹkùn ìdìbò ti àyẹwò orúkọ tí wáyé. Nínú fọnran fidio kan ti o fi ṣọwọ sí oju opo Facebook, a rí i ti awọn kàn n yẹ orúkọ tó wà lórí àkọsílẹ wò ti wọn sì ni eniyan kan lo bọwọ luwe ọpọ orúkọ. : Àjọ elétò ìdìbò lórílẹèdè Nàíjíríà, INEC, ní igbésẹ àti yọ Sẹnétọ Dino Melaye ni ilé ìgbìmọ aṣòfin àgbà ti fìdí rẹmi nítorí pe idá márùń nínú ọgọrùń àwọn ìdìbò tó forúkọ sílẹ ní agbègbè ìwọ oòrùn Kogi nikan ló jáde láti wá ṣe àyẹwò orúkọ wọn ní ọjọ Àbámẹta. 